SoloLearn-ի միջոցով հնարավոր է սովորել HTML, CSS, JavaScript, PHP, C++ և այլն։ Ընկերության կոնտենտ մենեջեր Շահանե Թանդիլյանը ittrend.am-ին պատմեց, որ հավելվածից օգտվելու համար անհրաժեշտ չեն նախնական գիտելիքներ, ավելին՝ SoloLearn-ը թույլ է տալիս այնպիսի մակարդակի հասնել, որ հնարավոր լինի ստեղծել սեփական պրոդուկտը։ «Մեր ծրագրերը օգնում են ինքնակրթությամբ զբաղվող մեր օգտատերերին սովորել մեծ պահանջարկ ունեցող հմտություններ ցանկացած պահի՝ ամենաարագ և հետաքրքիր ձևով։ Բացի խաղային միջավայր ստեղծելուց՝ մեծ ուշադրություն է դարձվում օգտատերերի միմյանց հետ շփմանը և գիտելիքների փոխանակմանը, ինչը հանգեցնում է ուսուցման գործընթացի արդյունավետության բարձրացմանը և մեծացնում է նրանց ներգրավվածությունը»,-հավելեց Շ․Թանդիլյանը։